Cel mai bogat român, Ioan Niculae, are de executat doi ani şi jumătate de închisoare şi 150.000 de euro de plătit statului. Foarte puţin, dacă ne raportăm la averea sa, estimată la peste un miliard de euro. El ar putea avea însă probleme mari dacă ar fi condamnat şi în al doilea dosar, în care prejudiciul este calculat la 130 de milioane de euro.

- avere: 1 miliard de euro

- condamnat definitiv: 2 ani şi 6 luni

- anchetat în dosarul "Gaze ieftine"

- prejudiciu: 130 de milioane de euro

Ovidiu Tender, cu o avere de cel puţin jumătate de miliard de euro, are condamnare în primă instanţă la peste 11 ani de închisoare. Ar putea rămâne fără 30 de milioane de euro, dacă decizia rămâne definitivă.

- avere: 550 de milioane de euro

- condamnat în primă instanţă: 11 ani şi 4 luni

- prejudiciu: 30 de milioane de euro

Următoarele locuri în top sunt împărţite de Gruia Stoica şi Dan Adamescu. Afacerile şi bunurile lor sunt estimate la câte 400 de milioane de euro.

Gruia Stoica a promis trei milioane de euro pentru a semna un contract de aproape 60 de milioane de euro cu o companie de stat.

- avere: 400 de milioane de euro

- condamnat în primă instanţă: 4 ani

- mită: 3 milioane de euro

Dan Adamescu ar fi încercat să-şi asigure liniştea în justiţie în schimbul a câteva zeci de mii de euro.

- avere: 410 milioane de euro

- condamnat în primă instanţă: 4 ani şi 4 luni

- mită: 20.000 de euro

George Becali este unul dintre milionarii care a plătit deja prejudiciul imputat, de trei milioane de euro. Decizia a cântărit greu pentru eliberarea obţinută după ce a executat doar jumătate din pedeapsă.

- avere: 300 de milioane de euro

- condamnat definitiv: 3 ani şi 6 luni (eliberat condiţionat)

- prejudiciu: 3 milioane de euro (achitat integral)

Şi George Copos speră la eliberare, fiind de acord să achite un prejudiciu de două milioane de euro.

- avere: 150 de milioane de euro

- condamnat definitiv: 4 ani

- prejudiciu: 2 milioane de euro (achitat integral)

Chiar dacă nu a fost condamnată, Irina Socol, considerată una dintre cele mai influente femei din lumea afacerilor, a plătit șapte milioane de euro, prejudiciu adus de SIVECO prin evaziune fiscală. Mai mult, şi-a recunoscut faptele pentru a beneficia de reducerea pedepsei.

- avere: 100 de milioane de euro

- judecată pentru evaziune

- prejudiciu: 7 milioane de euro (achitat integral)